**נספח א'**

**נוסח מודעה**

**מכרז פומבי מס' 20-1112/24 למתן הזכות להצבה ולתפעול של חנות (במבנה יביל) לממכר מיצים ו/או גלידות ו/או שייקים ו/או יוגורט בשטח בית החולים בילינסון ב"מרכז הרפואי רבין"**

**מבוא**

1. שירותי בריאות כללית (להלן גם: **"כללית"** ו/או "**המזמין**") מזמינה בזה הצעות מחיר להתקשרות שעניינה מתן זכות להצבה ולהפעלת חנות (במבנה יביל) לממכר מיצים ו/או גלידות ו/או שייקים ו/או יוגורט (להלן גם: "**החנות**" או "**פוד טראק**"), בשטח אשר בו יותר למציע להציב את החנות במרכז הרפואי רבין – בית החולים בילינסון בפתח תקווה (להלן גם: "**המרכז הרפואי**" ו/או "**בית** **החולים**"), והכל כמפורט בכתב הזמנה זה ובכל יתר מסמכי המכרז (להלן: "**המכרז**" ו/או "**ההליך**").
2. תקופת ההתקשרות עם המציע שיזכה במכרז הינה ל- 60 חודשים, בכפוף למפורט בהסכם ההתקשרות המצורף כ**נספח י'** למכרז זה, שתחילתה ממועד מסירת החזקה (כהגדרתו בהסכם ההתקשרות) אולם לא לפני מועד חתימת הסכם ההתקשרות על ידי כללית, לפי המאוחר מבין השניים (להלן: "**תקופת ההרשאה**" ו/או "**תקופת** **ההתקשרות**"). כמו כן, ומבלי לגרוע מן האמור, תקופת ההרשאה הינה בכפוף לזכותה של כללית להביא את ההתקשרות לסיום במועד מוקדם יותר והכל, בהתאם למפורט בהסכם ההתקשרות המצורף למכרז כ**נספח י'**.
3. השטח בו יותר למציע להציב את החנות מפורט בתשריט (**נספח טו'** למסמכי המכרז) (להלן:"**האתר**") והוא ימסר לשימוש המציע הזוכה AS IS.
4. **על כל מציע לעמוד לפחות בכל הדרישות הבאות, שהנן תמצית תנאי הסף להשתתפותו במכרז:**
   1. **המציע** מנהל פנקסי חשבונות ורשומות על פי הוראות חוק עסקאות גופים ציבוריים (אכיפת ניהול חשבונות ותשלום חובות מס), התשל"ו-1976 וקיימים בידו כל האישורים והתצהירים הנדרשים לפיו.
   2. **המציע** הינו הבעלים של רשת ארצית של חנויות מיצים, גלידות, שייקים ויוגורט.

לעניין זה, "רשת ארצית של חנויות מיצים ו/או גלידות ו/או שייקים ו/או יוגורט" - 5 סניפים או יותר (בין אם אלו מנוהלים ומופעלים על ידי המציע בעצמו או באמצעות זכיינים מטעמו), הנושאים כולם את אותו השם המסחרי ואשר מוכרים מיצים ו/או גלידות ו/או שייקים ו/או יוגורט (להלן: "הרשת" ו-ה"הסניף" בהתאמה).

* 1. המחזור הכספי השנתי של לפחות אחד מסניפי המציע (לרבות של זכייניו, מניהול ומהפעלת הסניף (כהגדרתו לעיל), במהלך שלוש שנים לפחות מתוך השנים 2022-2019, היה בהיקף של לפחות 1,00,000 ₪ (לא כולל מע"מ) לשנה.
  2. נציג המציע השתתף בסיור המציעים.

1. נוכח הנסיבות המיוחדות באתר ותנאי הסביבה **השתתפות בסיור המציעים הינה חובה ומהווה תנאי סף לגשת למכרז**. בלא השתתפות של נציג בסיור המציעים לא ניתן יהא להגיש הצעה למכרז. ההשתתפות בסיור המציעים חשובה לצורך הכרת הפרויקט וסביבתו. הסיור ייערך ביום **16.4.24** בשעה **11:00** במקום המפגש: **ברחבה המרכזית במרכז "בימול" שבשטח בי"ח בילינסון המרכז הרפואי רבין**.
2. המציע אחראי לבדיקת תנאי המכרז, לרבות פרטי ותנאי ההתקשרות וכל מידע רלוונטי אחר. להסרת ספק, התנאים המפורטים בנספח זה הנם תמצית תנאי הסף לצורך השתתפות במכרז. אי עמידת המציע בתנאי הסף עלולה להביא לפסילת הצעתו. **כל יתר התנאים והמסמכים מפורטים בהרחבה בשאר מסמכי המכרז**.
3. מודעה זו הנה בלתי נפרדת מכלל מסמכי המכרז ואין בה כדי לגרוע מהתנאים המפורטים במסמכי המכרז, אלא להוסיף עליהם. במקרה של סתירה בין האמור בשאר מסמכי המכרז לבין האמור במודעה זו, יגברו מסמכי המכרז.
4. יתר תנאי המכרז והליך בחירת ההצעה הזוכה מפורטים במסמכי המכרז המלאים, המתפרסמים באתר המכרזים של כללית, בו עשויים להתפרסם מעת לעת עדכונים שוטפים אודות המכרז. באחריות **המציעים לעקוב אחר פרסומים אלו ולהתעדכן בהם**.
5. שאלות ובירורים לגבי המכרז ניתן להעביר באמצעות תיבת מכרזים אלקטרונית במערכת רמדורנט בכתובת ramdor.net עבור "**מכרז פומבי מס' 20-1112/24 למתן הזכות להצבה ולתפעול של חנות (במבנה יביל) לממכר מיצים ו/או גלידות ו/או שייקים ו/או יוגורט בשטח בית החולים בילינסון ב"מרכז הרפואי רבין** " של שירותי בריאות כללית", **וזאת עד ליום 2.5.24 בשעה 12:00.**
6. על המציע להוריד את כל מסמכי המכרז מאתר האינטרנט, ולהגיש את הצעתו בצירוף כל מסמכי המכרז חתומים על-ידו, לתיבת המכרזים האלקטרונית ברמדורנט בכתובת ramdor.net (לתמיכה טכנית התקשרו לטלפון: 03-7667777 שלוחה 1 בימים א'-ה' בין השעות 8:00-18:00).
7. את הצעתו הכספית בצירוף כל מסמכי המכרז חתומים (בין אם בחתימה אלקטרונית ובין אם בחתימה ידנית וסריקת החומר למערכת) יגיש המציע לתיבת מכרזים אלקטרונית במערכת רמדורנט, **זאת עד ליום 19.5.24 בשעה 12:00**.

**שירותי בריאות כללית**

מודעה זו (לצד כתב ההזמנה ויתר מסמכי המכרז) מתפרסמת גם באתר כללית:

[**http://www.clalit.co.il/he/info/tenders/Pages/general\_matters.aspx**](http://www.clalit.co.il/he/info/tenders/Pages/general_matters.aspx).